
Baronii PNL, la braţ cu un turnător la Securitate 

PNL l-a reprimit pe Viorel Cataramă, fost lider liberal în anii 90, potrivit unui 
comunicat al partidului. Cataramă, patronul magazinelor de mobilă Elvila, a lucrat 
în comerţul exterior pentru Securitate. În 2019, Colegiul Naţional pentru Studierea 
Arhivelor Securităţii (CNSAS) a arătat că Viorel Cataramă apare în documente ca 
informator al Securităţii. 


Comunicarea > din 2019 arată că Viorel Cataramă a dat note informative la 
Securitate cu numele conspirative "Voicu" și "W". 


În 2019, Cataramă a vrut să candideze la alegerile prezidenţiale, dar Biroul Electoral 
Central i-a respins candidatura după ce a constatat că existau dubii asupra 
autenticităţii a circa 94.000 dintre cele 231.000 de semnături depuse. 


Într-un clip filmat la sediul PNL alături de mai mulţi lideri liberali, Viorel Cataramă a 
spus că “important este să ne regrupăm toate forțele liberale de dreapta în aceste 
campanii electorale care vor fi foarte grele, dificile, dar sunt convins că se vor 
termina cu un succes al PNL. Vreau să merg în teritoriu și să ajut organizaţiile în 
campania electorală. Mă îndrept cu gândul spre Bacău, unde sunt născut și unde 


vreau să ajut organizația. Voi activa și în București” 


Cataramă a intrat în politică în anul 1990, ca membru al Partidului Naţional Liberal — 
Aripa Tânără. În anul 1992 s-a aflat la conducerea Noului Partid Liberal, iar din 1993, 
după fuziunea acestuia cu PNL, a devenit vicepreședinte al Partidului Naţional 
Liberal, funcţie pe care o ocupat-o până în 1999. Viorel Cataramă a fost senator, în 
legislatura 1996-2000. 


Context 


PNL a avut în rândurile sale mai mulți lideri cu legături puternice cu Securitatea 
Comunistă. Printre aceștia s-au numărat turnătorii Constantin Bălăceanu-Stolnici și 
Mircea Quintus. 


Bălăceanu-Stolnici, membru al Academiei Române, a fost unul dintre cei mai prolifici 
turnători ai Securităţii — poliţia secretă a regimului comunist. Constantin Bălăceanu 
Stolnici a fost colaborator al Securităţii, după cum arată o decizie din 2007 a 
Consiliului Naţionale pentru Studierea Arhivelor Securităţii (CNSAS), decizie care nu 
a fost contestată, potrivit site-ului instituţiei. 


CNSAS arată că Bălăceanu Stolnici a fost recrutat de Securitate în 1965 și a turnat 
activ până la căderea regimului comunist. El a turnat sub numele de cod “Laurenţiu” 
și a primit bani, dar și alte avantaje, precum vize de ieșire din ţară sau promovare 
profesională, după cum arată CNSAS. 


PNL îl și Mircea lonescu Quintus, al cărui nume e purtat de una dintre sălile mari de 
ședințe ale grupului PNL de la Parlament. 


Quintus a fost racolat de Securitate după ce a fost eliberat din închisorile comuniste. 
În 2000, pe când Mircea Ionescu Quintus era preşedintele Senatului, CNSAS a făcut 
public faptul că fusese informator al Securităţii. A contestat decizia, iar doi ani mai 
târziu instanţa a decis că liberalul nu a făcut poliţie politică. 

Cimpoi Adrian 


Cimpoi Adrian este absolvent al Universităţii din București. După o perioadă în 
care a fost redactor și reporter pentru un post de televiziune, a decis să-și 
continuie drumul în presa scrisă. 

